
R E P U B L I K A   H R V A T S K A
KOPRIVNIČKO-KRIŽEVAČKA ŽUPANIJA
OPĆINA PODRAVSKE SESVETE
Povjerenstvo za provedbu natječaja

KLASA: 112-02/25-01/02
UBROJ: 2137-24-03-25-3
Podravske Sesvete, 21. kolovoza 2025. godine

Sukladno odredbama članka 20. i 116. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19. i 17/25 – u nastavku teksta: ZSNLS), Povjerenstvo za provedbu natječaja za radno mjesto „ komunalni radnik“, u Jedinstvenom upravnom odjelu Općine Podravske Sesvete daje sljedeće

UPUTE I OBAVIJESTI KANDIDATIMA 


I. OBJAVA NATJEČAJA

	Pročelnik Jedinstvenog upravnog odjela Općine Podravske Sesvete raspisao je natječaj za prijam  u službu namještenika na radno mjesto: „komunalni radnik“ (1 izvršitelj m/ž), na neodređeno vrijeme.
Natječaj je objavljen u „Narodnim novinama“, broj 110 od 8. kolovoza 2025. godine, na mrežnim stranicama Hrvatskog zavoda za zapošljavanje i na službenoj stranici Općine Podravske Sesvete www.podravske-sesvete.hr 		

II. OPIS POSLOVA RADNOG MJESTA 

	„Komunalni radnik“

· održavanje zelenih površina, parkova, cvjetnjaka, spomen obilježja, sajma, otvorenih kanala oborinskih voda i drugih javnih površina, 50%
· održavanje groblja, poslovi pokopa i davanje drugih grobnih usluga korisnicima, 20%
· održavanje poljskih putova i stočne vage, 10%
· održavanje nerazvrstanih puteva i cesta, 10%
· vodi brigu o zimskom sklanjanju skele, 1%
· uklanjanje snijega i leda s trgova, staza i putova, a prema godišnjem programu održavanja komunalne infrastrukture, 2%
· upozorava mještane na održavanje reda i čistoće, te o tome izvješćuje komunalnog redara, 1%
· dostava pismena na području Općine,   1%                    
· obavlja druge komunalne, tehničke i pomoćne poslove po nalogu pročelnika. 5%


III. PODACI O PLAĆI

Osnovna bruto plaća je umnožak koeficijenta složenosti poslova navedenog radnog mjesta 1,60 i osnovice za izračun plaće u iznosu od 660 €, uvećane za 0,5% za svaku navršenu godinu radnog staža.
					
IV. PROVJERA ZNANJA I SPOSOBNOSTI

Prijam namještenika u službu obavit će se na temelju rezultata provedenog intervjua.

V. PRAVILA I POSTUPAK TESTIRANJA: 

	Natječajni postupak provodi Povjerenstvo za provedbu natječaja, koje obavlja sljedeće poslove:
· utvrđuje koje su prijave na natječaj pravodobne i potpune,
· utvrđuje listu kandidata prijavljenih na natječaj koji ispunjavaju formalne uvjete propisane natječajem,
· kandidate s liste poziva na prethodnu provjeru znanja i sposobnosti,
· provodi postupak provjere znanja i sposobnosti,
· podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.

	Pravila izbora kandidata:
	Po dolasku na prethodnu provjeru od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.
Ako kandidat ne pristupi razgovoru (intervju) u zakazanom terminu smatra se da je povukao prijavu na natječaj i više se ne smatra kandidatom.
	Intervju traje maksimalno 30 minuta.
	Povjerenstvo za provedbu Natječaja kroz intervju s kandidatima utvrđuje snalažljivost,
komunikativnost, kreativnost i motivaciju za rad u Općini Podravske Sesvete.
	 
Poziv za testiranje: Intervju s kandidatima obavit će se 26. kolovoza 2025. godine u 10 sati.

						Povjerenstvo za provedbu natječaja

